open-index/open-wikipedia-markdown huggingface dataset:
சுப்ரதா ராய்

thumb|வலது**சுப்ரதா ராய்** (10 சூன் 1948) என்பவர் சகாரா இந்தியா பரிவார் என அறியப்படும் நிறுவன முதலாளி. இந்தியப் பெரும் தொழில் குழுமத் தலைவர் ஆவார். இவர் பிகாரில் பிறந்த வங்காளி. 10 ஆற்றல் வாய்ந்த மனிதர்களில் ஒருவர் என இந்தியா டுடே இதழ் இவரைத் தேர்ந்தெடுத்தது.

கொல்கத்தா பள்ளியில் பயின்ற பின்னர் கொரக்பூர் அரசு தொழில்நுட்ப நிலையத்தில் எந்திரவியல் கற்றார்.

இவரது சகாரா இந்தியா பரிவார் என்னும் பெருங் குழுமம் இலண்டனில் உள்ள விடுதியையும் நியூயார்க்கில் உள்ள விடுதியையும் வாங்கியது. நில விற்பனை, விளையாட்டு, பொழுதுபோக்கு, செய்தித்தாள், விடுதிகள், சில்லறை வணிகம் போன்ற துறைகளில் சுபத்ரா ராயின் இந்நிறுவனம் ஈடுபட்டு வருகிறது.

24000 கோடி ரூபாய் பணம் முதலீட்டார்களுக்கு திருப்பித் தராமையால் உச்சநீதி மன்றம் 2014 ஆம் ஆண்டில் பிப்பிரவரி 26 இல் சுபத்ரா ராய்க்கு சிறைத் தண்டனை வழங்கியது. எனவே திகார் சிறையில் சுபத்ரா ராய் தண்டனை அனுபவித்து வருகிறார்.

## மேற்கோள்

பகுப்பு:வங்காள மக்கள்
பகுப்பு:1947 பிறப்புகள்
பகுப்பு:வாழும் மக்கள்
பகுப்பு:இந்தியத் தொழிலதிபர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
இந்தியாவில் நிலநடுக்கங்கள் பட்டியல்

இந்தியத் துணைக் கண்டத்தில் இந்திய கண்டத்தட்டு, ஆசிய கண்டத்திட்டுடன் ஆண்டிற்கு ஏறத்தாழ 49 மில்லி மீட்டர் அளவில் மோதுவதால் இந்தியாவிலும், இமயமலை நாடுகளிலும் அடிக்கடி நிலநடுக்கங்கள் ஏற்படுகிறது. இந்தியாவில் உண்டான கடுமையான நிலநடுக்கங்கள் விவரம்;   
 

## மேற்கோள்கள்

## வெளி இணைப்புகள்
* Earthquake Reports, India Meteorological Department (on line)
இந்தோ ஆரிய மக்கள்

**இந்தோ ஆரியர்கள்** (Indo-Aryan peoples) என்பவர்கள்,  தெற்காசியாவில் குறிப்பாக இந்தியத் துணை கண்டத்து நாடுகளில் வாழும் பெரும்பாலான மக்கள் ஆவர். இந்தோ ஆரிய மக்கள் தங்களை ஆரியர்கள் என்று அழைத்துக் கொண்டனர். இந்தோ ஆரிய மக்கள் வேதகாலத்தைச் சேர்ந்தவர்கள்.

## மொழி
இந்தோ ஆரிய மக்களின் மொழி, இந்தோ ஐரோப்பிய மொழிக் குடும்பத்தில் ஒன்றான இந்தோ ஈரானிய மொழியின் ஒரு கிளை மொழியாகும். இந்தோ ஆரியர்கள் பேசிய மொழிகள் பிராகிருதம், பாளி, சமஸ்கிருதம் ஆகும்.

## மக்கள் தொகை
தற்போது  தெற்காசியாவில் 1.21 பில்லியன் இந்தோ ஆரிய மக்கள், இந்தோ ஆரிய மொழிகளைப் பேசுகின்றனர். இந்தியாவில் தென்னிந்தியாவைத் தவிர மற்ற பெரும்பாலான இந்தியப் பகுதிகளில், இந்தோ ஆரிய மொழிகள் ஏறத்தாழ 856  மில்லியன் மக்களால் பேசப்படுகிறது.
 
## வரலாறு
கிழக்கு ஐரோப்பியவின், இந்தோ ஐரோப்பிய மொழிகளை பேசிய இந்தோ ஐரோப்பியர்கள் தங்களின் கால்நடைகளுக்கான புல்வெளிகளைத் தேடி நடு ஆசியாவின் உஸ்பெக்கிஸ்தாண், துருக்மெனிஸ்தான், கசக்ஸ்தான் பகுதிகளிலும்; தெற்காசியாவில் குறிப்பாக  ஈரான், ஈராக் நாடுகளில் குடியேறினர். பின்னர் இவர்களில் ஒரு பிரிவினரான இந்தோ ஈரானிய குடும்பத்தின் ஒரு ஒரு கூட்டம் இந்தியத் துணைகண்டத்தின் வடமேற்கு  இந்தியாவில் கி மு 1800-இல்  குடியேறியேறினார்கள்..

## மேலும் காண்க
* ஜனபதங்கள்
* மகாஜனபதம்
* ஆரியர்

## மேற்கோள்கள்

## ஆதார நூற்பட்டியல்

* 
* 
* 
*
*Mallory, JP. 1998. "A European Perspective on Indo-Europeans in Asia". In *The Bronze Age and Early Iron Age Peoples of Eastern and Central Asia*. Ed. Mair. Washington DC: Institute for the Study of Man.
*Trubachov, Oleg N., 1999: Indoarica, Nauka, Moscow.
* 

## வெளி இணைப்புகள்
*Horseplay at Harappa - People Fas Harvard - Harvard University
*A tale of two horses - Frontline

*
பகுப்பு:இந்திய வரலாறு
பகுப்பு:இந்திய இனக்குழுக்கள்
பகுப்பு:பண்டைய இந்தியா
தாண்டலேட்டு

**தாண்டலேட்டு** *(Tantalate)* என்பது தாண்டலம் அணுவைக் கொண்டிருக்கும் ஒரு எதிர் மின்னயனி அல்லது அத்தகைய அயனியாலான ஓர் உப்பாகும். எழுபுளோரோடாண்ட்டனேட்டு (TaF72−)மற்றும் இதனுடைய பொட்டாசியம் உப்பு (K2TaF7) என்ற இரண்டு சேர்மங்களும் வணிகரீதியாக முக்கியத்துவம் பெற்றவையாகும்.

:

டாண்ட்டலத்தின் பல ஆக்சைடுகள் டாண்ட்டலேட்டுகள் என்று அழைக்கப்படுகின்றன. இவை டாண்ட்டலிக் அமிலத்தின் வழிப்பொருட்கள் என்றும் Ta2O5·nH2O  அல்லது HTaO3) என்ற மூலக்கூற்று வாய்ப்பாடு கொண்ட கருத்தியலான வேதிச் சேர்மங்கள் என்பதாகவும் பார்க்கப்படுகின்றன. இலித்தியம் டாண்ட்டலேட்டு (LuTaO4) , லியுதேத்தியம் டாண்ட்டலேட்டு (LuTaO4) மற்றும் ஈயயிசுக்காண்டியம் டாண்ட்டலேட்டு  (PST அல்லது Pb(ScxTa1-x)O3 என்பவை மேற்கண்ட வகைக்கு சில உதாரணங்களாகும். தாண்டலம் கொண்டுள்ள பல்லாக்சோவுலோகயீந்தனைவிகள் கரைசலில் காணப்படும் தனித்தனியான தாண்டலம் ஆக்சைடுகளை உதாரணமாகத் தருகின்றன.

## மேற்கோள்கள்

பகுப்பு:தாண்டலம் சேர்மங்கள்
பகுப்பு:தாண்டலேட்டுகள்
பகுப்பு:தாண்டல் உலோக ஆக்சி எதிர்மின்னயனிகள்
பகுப்பு:ஆக்சோமெட்டலேட்டுகள்
பசுபதீசுவரர் கோயில், பசுபதிகோயில்

**பசுபதீசுவரர் கோயில்** என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டம், தஞ்சாவூர் - கும்பகோணம் நெடுஞ்சாலையில் பசுபதிகோயில் என்னுமிடத்தில் அமைந்துள்ள ஒரு சிவன் கோயில் ஆகும்.

## அமைவிடம்
தஞ்சாவூர் கும்பகோணம் நெடுஞ்சாலையில் 14வது கி.மீ. தொலைவில் உள்ள பசுபதிகோயில் பேருந்து நிறுத்தத்திலிருந்து  தெற்கில் 0.5 கி.மீ. தொலைவில் பிரிவு சாலையில் கோயில் உள்ளது. இக்கோயில் அமைந்துள்ள இடம் கள்ளர் பசுபதிகோயில் என்றழைக்கப்படுகிறது. இக்கோயிலுக்கு அருகே உள்ள மற்றொரு புகழ்பெற்ற கோயில் புள்ளமங்கை ஆலந்துறைநாதர் கோயில் ஆகும்.

## இறைவன்,இறைவி
இக்கோயிலிலுள்ள இறைவன் பசுபதீஸ்வரர். இறைவி பால்வள நாயகி என்றும் லோகநாயகி என்றும் அழைக்கப்படுகிறார்.

## அமைப்பு
ராஜகோபுரத்தைக் கடந்து உள்ளே சென்றால் உயர்ந்த தளத்தில் அடுத்தடுத்து இரு கருவறைகள் உள்ளன. ஒரு சன்னதியில் மூலவரும், மற்றொரு சன்னதியில் உச்சிஷ்ட கணபதியும் உள்ளனர். தரைத்தளத்தில் திருச்சுற்றில் சனீஸ்வர பகவான், பைரவர், துர்க்கை,  தட்சிணாமூர்த்தி, கஜலட்சுமி ஆகியோர் உள்ளனர்.

## சிறப்பு
இக்கோயில் கோச்செங்கட்சோழனால் கட்டப்பட்ட மாடக்கோயில்களில் ஒன்றாகும்.பிற்காலத்தில் காவிரி வெள்ளத்தாலும் மாலிக்காபூர், ஆற்காடு நவாப் போன்றவர்களின் படையெடுப்பின் காரணமாகவும் பேரழிவினைச் சந்தித்துள்ளது. சோழர் கால எழுத்தமைதியிலான துண்டு கல்வெட்டுகளும், கட்டுமானங்களும், ஜேஷ்டாதேவியின் சிற்பமும் சோழர் காலம் என்பதை உணர்த்துகின்றன. கடைசியாக தஞ்சாவூர் மராட்டிய மன்னர்களால் திருப்பணி செய்யப்பட்டுள்ளது. இங்குள்ள உச்சிஷ்ட கணபதி ஓர் அரிய சிற்பக்கலைப்படைப்பாகும்.

## சக்கராப்பள்ளி சப்தஸ்தானத் தலம்
சப்தமாதர்கள் வழிபட்ட ஏழு கோயில்களில், சக்கராப்பள்ளி சப்தஸ்தானத் தலமாகக் கோயில்களில், இதுவும் ஒன்றாகும். சப்தமங்கைத் தலங்கள் என்றும் அழைக்கப்படுகின்ற இவை கீழ்க்கண்ட இடங்களில் அமைந்துள்ளன.

* சக்கராப்பள்ளியில் உள்ள சக்கரவாகேசுவரர் கோயில் 
* அரியமங்கையில் உள்ள ஹரிமுக்தீஸ்வரர் கோயில்
* சூலமங்கையில் (சூலமங்கலம்) உள்ள கிருத்திவாகேசுவரர் கோயில்
* நந்திமங்கையில் உள்ள ஜம்புகேஸ்வரர் கோயில்
* பசுமங்கையில் (பசுபதிகோயில்) உள்ள பசுபதீசுவரர் கோயில்
* தாழமங்கையில் (தாழமங்கலம்) உள்ள சந்திரமௌலீசுவரர் கோயில்
* புள்ளமங்கை என்றழைக்கப்படுகிற ஆலந்துறைநாதர் கோயில்

## மேற்கோள்கள்

## படத்தொகுப்பு

File: Pasupati kovil4.jpg
File: Pasupati kovil5.jpg
File: Pasupati kovil7.jpg
File: Pasupati kovil13.jpg
File: Pasupati kovil15.jpg
File: Pasupati kovil12.jpg
File: Pasupati kovil11.jpg


பகுப்பு:தஞ்சாவூர் மாவட்டத்திலுள்ள சிவன் கோயில்கள்
நேப்பியர் மடக்கை

கணிதவியலாளர் ஜான் நேப்பியரின் பெயரால் அழைக்கப்படும் **நேப்பியர் மடக்கை** (*Napierian logarithm*, *Naperian logarithm*) என்பது பெரும்பாலும் இயல் மடக்கையைக் குறிக்கப் பயன்படுத்தப்பட்டாலும் நேப்பியரால் உருவாக்கப்பட்ட மூல மடக்கையைக் குறிக்கிறது.

இம்மடக்கை பின்வரும் சார்பாக அமையும்:
: \mathrm{NapLog}(x) = \frac{\log \frac{10^7}{x}}{\log \frac{10^7}{10^7 - 1}}. (இது மடக்கைகளின் விகிதமாக அமைவதால் மடக்கையின் அடிமானம் என்னவாக உள்ளது என்பது இங்கு அவசியமில்லை.)

தற்கால அறிதலின்படி இது எந்தவொரு குறிப்பிட்ட அடிமான மடக்கை இல்லை; இதனை கீழுள்ளபடியும் எழுதலாம்:
: \mathrm{NapLog}(x) = \log_{\frac{10^7}{10^7 - 1}} 10^7 - \log_{\frac{10^7}{10^7 - 1}} x

இது ஒரு குறிப்பிட்ட மடக்கையின் நேரியல் சார்பாக உள்ளதால் கீழ்வரும் முற்றொருமையை நிறைவு செய்யும்:
: \mathrm{NapLog}(xy) = \mathrm{NapLog}(x)+\mathrm{NapLog}(y)-161180950

## பண்புகள்
*நேப்பியர் மடக்கைக்கும் இயல் மடக்கைக்குமுள்ள தொடர்பு:
: \mathrm{NapLog} (x) \approx 9999999.5 (16.11809565 - \ln x)

*நேப்பியர் மடக்கைக்கும் பொது மடக்கைக்குமுள்ள தொடர்பு:
: \mathrm{NapLog} (x) \approx 23025850 (7 - \log_{10} x).

மேலும்,
:16.11809565 \approx 7 \ln \left(10\right)  
:23025850 \approx 10^7 \ln (10).

## மேற்கோள்கள்
*.
*.
*.
## வெளியிணைப்புகள்
* Denis Roegel (2012) Napier’s Ideal Construction of the Logarithms, from the Loria Collection of Mathematical Tables.

பகுப்பு:மடக்கைகள்
ராணி அண்ணா அரசு மகளிர் கல்லூரி

**ராணி அண்ணா அரசினர் மகளிர் கல்லூரி** (*Rani Anna Government College for Women*)  இந்தியாவின் தமிழ்நாட்டில் திருநெல்வேலி மாவட்டத்தில் செயற்பட்டுவரும் மகளிருக்கான தமிழக அரசின் கலைக் கல்லூரியாகும். இக்கல்லூரி 1970ஆம் ஆண்டில் தொடங்கப்பட்டது. தொடக்கத்தில் தற்காலிக கட்டிடத்தில் இயங்கிய இக்கல்லூரி பின்னர், அருகிலுள்ள அபிசேகப்பட்டி அரசு கால்நடைப் பண்ணையின் 40 ஏக்கர் நிலத்தைப் பெற்று தற்போது சொந்தக் கட்டிடத்தில் இயங்கி வருகிறது. தற்போது மனோன்மணியம் சுந்தரனார் பல்கலைக்கழகத்தின் உறுப்புக் கல்லூரியாக செயற்பட்டு வருகிறது.

## துறைகள்
### அறிவியல்
* இயற்பியல்
* வேதியியல்
* கணிதம்
* தாவரவியல்
* விலங்கியல்
* புவியியல்
* கணினி அறிவியல்

### கலை மற்றும் வணிகம்
* தமிழ்
* ஆங்கிலம்
* பொருளாதாரம்
* வரலாறு
* இதழியல் மற்றும் மக்கள் தொடர்பு
* வர்த்தகம்
* சமூகவியல்
* மனித வள மேம்பாடு
* சமூக பணி

## இதனையும் காண்க
* திருநெல்வேலி மாவட்டத்திலுள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## வெளியிணைப்புகள்

## மேற்கோள்கள்

பகுப்பு:திருநெல்வேலி மாவட்டத்திலுள்ள அரசினர் கலைக் கல்லூரிகள்
பகுப்பு:மனோன்மணியம் சுந்தரனார் பல்கலைக்கழக இணைவுக்கல்லூரிகள்
முருகல்

**முருகல்** (*Garnicia indica*) இத்தாவரம் சமையலுக்கும், மருந்து பொருளாகவும், தொழிற்சாலை உபயோகங்களுக்காகவும் பயன்படுத்தப்படும்  மங்குசுத்தான் குடும்பத்தைச் சார்ந்த மூலிகைத் தாவரம் ஆகும். இவற்றில் 200 வகையான தாவரங்கள் ஆசியா, ஆப்பிரிக்கா போன்ற பகுதிகளில் கண்டுபிடிக்கப்பட்டுள்ளது. இற்றில் அதிக அளவாக மேற்குத் தொடர்ச்சி மலைப்பகுதி மேற்கு கடற்கரையை ஒட்டிய காடுகளில் காணப்படுகிறது. இந்தியக் காடுகளில் காணப்படும் 35 வகைத்தாவரத்தில் காடுகளில் மறைவுபிரதேசங்களில் வெளியில் தெரியாமல் இருப்பவை 17 வகையாகும். மேற்கு தொடர்ச்சி மலைப்பகுதியில் ஏழுவகையும், அந்தமான் பகுதியில் ஆறு வகையும், இந்தியாவின் வடமேற்குப் பகுதியில் நான்கு வகையும் காணப்படுகிறது.
பொதுவாக ஆறுகளின் கழிமுகப்பகுதிகளிலும், சமவெளிப்பகுதிகளிலும் செழித்துவளரும் தன்மை கொண்டதாக உள்ளது. எல்லா இடங்களிலும் குறைந்த அளவு விளைச்சல் கொண்டதாகவே இருக்கிறது.

## மேற்கோள்கள்

## மேலும் பார்க்க

*Plant database
*Article about culinary use of ''kokum''
*Celtnet Spice Guide entry for Kokam
-

பகுப்பு:மூலிகைகள்
பகுப்பு:பூக்கும் தாவரங்கள்
பகுப்பு:இந்தியத் தாவரங்கள்
மார்கரெட் கெல்லர்

**மார்கரெட் ஜே. கெல்லர்** (*Margaret J. Geller*, பிறப்பு 1947) ஓர் அமெரிக்க வானியற்பியலாளர். இவர் ஆர்வார்டு சுமித்சோனிய வானியற்பியல் மையத்தில் பணிபுரிகிறார். இவரது பணிகள் முன்னோடி புடவியின் வான்வரைபடம், பால்வெளிகளும் அவற்றின் சூழலும் சார்ந்த உறவு, புடவியின்பொருண்மப் பரவலை அளப்பதற்கான முறைகளை உருவாக்கிப் பயன்படுத்தல் என்பவையாகும்.

## மேற்கோள்கள்

## வெளி இணைப்புகள்
*Margaret Geller's homepage at the Smithsonian Astrophysical Observatory
* at the 2013 meeting of the American Physical Society 
* at Chautauqua

பகுப்பு:வாழும் மக்கள்
பகுப்பு:1947 பிறப்புகள்
பகுப்பு:வான்பொருள் கண்டுபிடிப்பாளர்கள்
பகுப்பு:புறக்கோள் கண்டுபிடிப்பாளர்கள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:அண்டவியலாளர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
நேபாள நாட்டுப்பண்

**நேபாள நாட்டுப்பண்** ("Sayaun Thunga Phool Ka" நேபாள மொழி: सयौं थुँगा फूलका "நூற்றுக்கணக்கான பூக்களால் தொடுக்கப்பட்டது") என்பது  நேபாள நாட்டுப்பண்ணாகும். இப்பாடல் நேபாள  தேசிய திட்டக் குழுவின் தலைமையகத்தில் உள்ள  சிங்க தர்பார் என்னும் அரங்கத்தில்  இடைக்கால நாடாளுமன்ற அவைத்தலைவரான  சுபாஷ் சந்திர நிம்வாங் என்பவரால் நேபாளத்தின் நாட்டுப்பண்ணாக அதிகாரப்பூர்வமாக 2007 ஆகத்து 3, அன்று அறிவிக்கப்பட்டது. இதற்கு முந்தைய நாட்டுப்பண்ணான, ராஷ்ட்ரிய காணம் என்னும் பாடல் 1962 இல் இருந்து நாட்டுப்பண்ணாக இருந்துவந்தது.

நேபாள நாட்டுப்பண் வரிகள் கவிஞர் பையாகுல் மய்லா என்னும்  பிரதீப் குமார் ராய் என்பவரால் எழுதப்பட்டது. இந்த பாடலுக்கு அம்பீர்  குருங் என்பவரால் இசையமைக்கப்பட்டது. இந்த நாட்டுப்பண் எளிமையான சொற்களால் நேபாள இறையாண்மை, ஒற்றுமை, அஞ்சாமை, பெருமை, அழகு, முன்னேற்றம், அமைதி, கலாச்சாரம், உயிரியல் பண்மை போன்றவற்றை புகழ்ந்து எழுதப்பட்டுள்ளது.
## வரலாறு
மே 19, 2006, அன்று நேபாள அரச பிரதிநிதிகள் அவை (பிரதிநிதி சபா)  பழைய நாட்டுப்பண்ணை தாற்காலிகமாக நீக்கியது. 2006 நவம்பர் 30 ஆம் நாள் நாட்டுப்பண் தேர்வு பணி குழு (NASTT)  கவிஞர் பையாகுல் மைலா (இயற் பெயர்: பிரதீப் குமார் ராய் ) என்பவரின் பாடலை நேபாளத்தின்  புதிய நாட்டுப்பண்ணாக அதிகாரப்பூர்வமாக ஒப்புதல் அளிக்கப்பட்டது. இந்த புதிய நாட்டுப்பண் நாடு முழுவதும் இருந்து தேர்வுக்கு வந்த 1272 பாடல்களில் இருந்து  தேர்வு செய்யப்பட்டது.

2007 ஆகத்து 3 அன்று, சாயாயும் துங்கா ஃபூல் கா அதிகாரப்பூர்வமாக நேபாள பிரதிநிதிகள் அவையில் இப்பாடலை நேபாள நாட்டின் நாட்டுப்பண் என அறிவித்தது. 
## வரிகள்

## மேற்கோள்கள்

பகுப்பு:நாட்டுப்பண்கள்
பகுப்பு:நேபாளம்
தருண் தேஜ்பால்

**தருண் தேஜ்பால்** (, ) (பிறப்பு: 15 மார்ச் 1963) என்பவர் ஓர் இந்திய பத்திரிகையாளர் , வெளியீட்டாளர் , புதின எழுத்தாளர் மற்றும் தெகல்கா பத்திரிக்கையின் முன்னாள் ஆசிரியர் ஆவார். இவர்மீது சக பெண் பத்திரிக்கையாளர் ஒருவர் சுமத்திய பாலியல் குற்றச்சாட்டால் நவம்பர் 2013 இல், ஆசிரியர் பதவியில் இருந்து விலகினார். பின் 30 நவம்பர் 2013 அன்று கைதுசெய்யப்பட்டு பின் பிணையில் வெளிவந்தார்..

## மேற்கோள்கள்

## வெளி இணைப்புகள்

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:இந்திய ஆங்கில எழுத்தாளர்கள்
இந்தோ சசானியர்கள்

**இந்தோ சசானியர்கள்** அல்லது **குசான சசானியர்கள்** (Indo-Sassanids  or  Kushano-Sassanids) (ஆட்சிக் காலம்: கி பி 230 - 636) என்பவர்கள் பாரசீகச் சாசானியர்களின் வழித்தோன்றல்கள் ஆவர். குசானர்களின் வீழ்ச்சிக்கு பின்னர்  இந்தோ சசானியர்கள் இந்தியத் துணைக் கண்டத்தின் வடமேற்கில் கி பி 3 - 4-ஆம் நூற்றாண்டில் தங்கள் ஆட்சியை நிறுவினர். கி பி 410-இல் ஹூணர்களின் படையெடுப்பால், தற்காலிக வீழ்ச்சி கண்ட இந்தோ சசானியர்கள்,  கி பி 565-இல் சாசானியர்கள்,   ஹூணர்களை வீழ்த்திய பின்னர், மீண்டும் தாங்கள் ஆண்ட நிலப்பரப்பை ஹூணர்களிடமிருந்து கைப்பற்றினர். அரபு இசுலாமியர்களின் தொடர் படையெடுப்பால் கி பி ஏழாம் நூற்றாண்டில் இந்தோ சசானியர்கள் வீழ்ச்சி அடைந்தவர்.

இவர்கள் ஆண்ட நிலப்பரப்புகள் தற்கால மேற்கு பாகிஸ்தான், கந்தகார் மற்றும் காபூல் ஆகும்.   

## வரலாறு
### இந்தோ சாசானியர்கள்

 

சாசானியப் பேரரசர் முதலாம் ஷாப்பூர் காலத்தில் கி பி 230-இல், குசான் பேரரசின் ஒரு பகுதியான தற்கால மேற்கு பாகிஸ்தான், கந்தகார் பகுதிகளை கைப்பற்றிய சசானியப் பிரபுக்கள், குசானர்களின் மன்னர்  என்ற பட்டப் பெயருடன் இந்தோ சாசானியர்கள் ஆண்டனர்.

## புகழ் பெற்ற இந்தோ சசானிய மன்னர்கள்
* முதலாம் அர்தசிர்  (230 – 250)
* முதலாம் பிரோஸ் (250 – 265)
* முதலாம் ஹோர்மிஸ்டு குசான்ஷா  (265 – 295)
* இரண்டாம் ஹோர்மிட்ஸ்  (295 – 300)
* இரண்டாம் பிரோஸ்  (300 – 325)
* இரண்டாம் ஷாப்பூர்   (325)
* முதலாம், இரண்டாம் மற்றும் மூன்றாம் வர்க்கரன்  (c. 325 – 350)
* மூன்றாம் பிரோஸ்  (350 – 360)

## மேலும் காண்க
* சாசானியப் பேரரசு
* பார்த்தியப் பேரரசு
* இந்தோ-பார்த்தியன் பேரரசு
* குசான் பேரரசு

## மேற்கோள்கள்

## வெளி இணைப்புகள்
* Indo-Sassanids / Kushano Sasanian
* Coins of the Kushano-Sassanids

பகுப்பு:பாக்கித்தான் வரலாறு
பகுப்பு:ஆப்கானித்தானின் வரலாறு
பகுப்பு:பண்டைய இந்தியா
இராய் வம்சம்

**இராய் வம்சம்** (Rai Dynasty)  (கி பி 416&ndash;644) தற்கால பாகிஸ்தானின் சிந்துப் பகுதியை மையமாகக் கொண்டு, இந்தியத் துணைக்கண்டத்தின் பலுசிஸ்தான் கந்தகார், காஷ்மீர், கராச்சி, சூரத், கட்ச் போன்ற பகுதிகளை, கி பி 416 முதல் 644 முடிய ஆண்டவர்கள். இராய் குல மன்னர்கள் இந்து மற்றும் பௌத்த சமயங்களை ஆதரித்தனர்.
இராய் வம்சத்தவர்கள் ஆண்ட நிலப்பரப்பின் அளவு 600,000 சதுர மைல் (1,553,993 ச கி மீ) கொண்டது. 

ராசிதீன் கலீபாக்களின் ஆட்சிக் காலத்தில், கி பி 644-இல் நடைபெற்ற போரில் அரபு இசுலாமியர்களிடம் இராய் வம்சத்தவர்கள் தோற்றனர்.

இராய் வம்ச மன்னர்கள் பௌத்தம் மற்றும் இந்து சமயங்களை ஆதரித்தனர். இராய் குலத்தவர்களின் தலைநகரான அல்-ரோர் அருகில் தற்கால பாகிஸ்தானில் உள்ள சுக்கூர் எனுமிடத்தில் சிவபெருமானுக்கு ஆலயம் கட்டினர். 

## இராய் வம்ச ஆட்சியாளர்கள்

* இராய் திவா ஜி (தேவாதித்தியா) 
* இராய் சகிராஸ் (ஸ்ரீ ஹர்சா) 
* இராய் சகாசி (சிங்கசேனன்) 
* இரண்டாம் இராய் சகிராஸ் 
* இரண்டாம் சகாசி 

## இதனையும் காண்க
* பிராமண அரச குலம்

## அடிக்குறிப்புகள்

பகுப்பு:இந்திய அரச மரபுகள்

பகுப்பு:பாக்கித்தான் வரலாறு

பகுப்பு:குசராத் வரலாறு
வளையபென்டனால்

**வளையபென்டனால் அல்லது வளையபென்டைல் ஆல்ககால்** *(Cyclopentanol or cyclopentyl alcohol)* என்பது C5H10O என்ற மூலக்கூற்று வாய்ப்பாடு கொண்ட ஒரு வளைய ஆல்ககால் சேர்மம் ஆகும். ஐதராக்சிவளையபென்டேன் 
என்றும் இச்சேர்மம் அழைக்கப்படுகிறது.

## வினைகள்

வளையபென்டனால், நீர்நீக்க வினையின் வழியாக வளையபென்டீனை உற்பத்தி செய்கிறது. 

## மேற்கோள்கள்

பகுப்பு:ஆல்ககால்கள்
பகுப்பு:வளையபெண்டைல் சேர்மங்கள்
டி. என். கோசு

**டி. என். கோசு** (Dhruba Narayan Ghosh) என்பவர் அரசுத் துறை, வங்கி மற்றும்   நிதித்துறை  ஆகியவற்றில் உயர்மட்ட பதவிகள் வகித்த அதிகாரி  ஆவார்.

## வகித்த பதவிகள்

லார்சன் அன்ட் டூப்ரோ,  பிலிப்சு இந்தியா, பியர்லஸ், இக்ரா, பாரதிய ஸ்டேட் வங்கி  ஆகிய குழுமங்களில் தலைவராக இருந்தார் 
மேலும்  லக்னோவில் உள்ள ஐ. ஐ. எம். என்னும் இந்திய மேலாண்மை நிறுவனத்தில் ஆளுநர்கள் போர்டின் தலைவராகவும் இருந்தார் 
1969 ஆம் ஆண்டில் 14 வங்கிகளைப் பிரதமர் இந்திரா காந்தி அரசு நாட்டுடைமை ஆக்கியபோது,  அவசரச் சட்டம் கொண்டு வருவதில் டி . என். கோசு முக்கியப் பங்காற்றினார்.

## எழுதிய நூல்கள்

அரசும் அதன் பொறுப்புகளும்,  வர்த்தகமும் அரசியலும்,  வருத்தம் எதும் இல்லை  ஆகிய மூன்று நூல்களை ஆங்கிலத்தில் எழுதியுள்ளார். பொருளியல் மற்றும் அரசியல் என்னும் வாராந்தார இதழில் டி .என்.கோசு பங்காற்றி வருகிறார்.

## மேற்கோள்

பகுப்பு:நிதித்துறை அதிகாரிகள்
பகுப்பு:வாழும் மக்கள்
பகுப்பு:இந்திய ஊடகவியலாளர்கள்
இந்திய வளைதடிப்பந்தாட்டக் கூட்டமைப்பு

**இந்திய வளைதடிப்பந்தாட்டக் கூட்டமைப்பு** (Indian Hockey Federation) என்பது, பன்னாட்டு வளைதடிப்பந்தாட்டக் கூட்டமைப்பின் இந்தியக் கிளையாக இயங்கிவந்த அமைப்பு ஆகும்.

## பின்னணி
1928 ஆம் ஆண்டு குவாலியரில் தொடங்கப்பட்ட இவ்வமைப்பு, இந்தியாவில் வளைதடிப் பந்தாட்ட விளையாட்டுக்கான உயர் ஆட்சிக் குழுவாக விளங்கியது. இதுவே பன்னாட்டு வளைதடிப்பந்தாட்ட அமைப்பில் இணைந்த முதலாவது ஐரோப்பா சாராத அமைப்பு ஆகும். தலைவர் கே.பி.எசு.கில், செயலர் கே சோதிகுமாரன் ஆகியோரின் நிர்வாகத்தின் கீழ் இவ்விளையாட்டுக்கான எல்லாப் பன்னாட்டுப் போட்டிகளிலும் இவ்வமைப்பு இந்தியாவைப் பிரதிநிதித்துவப் படுத்தியது. பெண்களுக்கான வளைதடிப்பந்தாட்டக் குழு பெண்கள் வளைதடிப்பந்தாட்டக் கூட்டமைப்பின்கீழ் இயங்கியது.

## இடைநிறுத்தம்
எப்ரல் 2008ல், தொலைக்காட்சி நிகழ்ச்சி ஒன்றில், அமைப்பின் செயலாளர் கையூட்டு வாங்கியதாகக் குற்றச்சாட்டு முன்வைக்கப்பட்டது. இதைத் தொடர்ந்து செயலாளர் கந்தசுவாமி சோதிகுமாரன் பதவியில் இருந்து விலகினார். அதே ஆண்டு ஏப்ரல் 20 ஆம் தேதி இந்திய ஒலிம்பிக் சங்கம், இந்திய வளைதடிப்பந்தாட்டக் கூட்டமைப்பை இடைநிறுத்தம் செய்தது. இதனால் 14 ஆண்டுகள் தலைவராகப் பணியாற்றிய கே.பி.எசு கில்லும் பதவியிழந்தார்.

## மேற்கோள்கள்

## வெளியிணைப்புகள்
* 2008ல் இந்திய வளைதடிப்பந்தாட்டக் கூட்டமைப்பில் ஏற்பட்ட நெருக்கடி தொடர்பான தொலைக்காட்சிச் செய்தி 

பகுப்பு:இந்தியாவில் வளைதடிப் பந்தாட்டம்
பகுப்பு:இந்தியாவின் விளையாட்டு ஆளுமைக் குழுக்கள்
லெகோ மொழி

**லெகோ**, (*Leco* மற்றும் *Leko*) ஓர் தனித்த மொழியாகும். வெகுகாலமாகவே அழிந்த நிலையில் உள்ளதாக கருதப்பட்ட இந்த மொழியை பொலிவியாவின்  தித்திகாக்கா ஏரியின் கிழக்கில் ஏறத்தாழ 20–40 பேர் பேசி வருகின்றனர்.  லெகோ மொழியினத்தவர்களின் மக்கள்தொகை 80 என மதிப்பிடப்பட்டுள்ளது.

## வரலாறு
சிலச் சொற்களடங்கிய பட்டியல்கள் கிடைக்கப்பெற்றாலும்  19ஆவது நூற்றாண்டின் துவக்கத்தில் *ஆந்த்ரே எர்ரேரோ* என்ற கிறித்தவப் பாதிரியார் தொகுத்த கிறித்தவ நூல் முதன்மையான லெகோ மொழி ஆவணமாக விளங்குகின்றது.   இந்த நூல் 1905இல் லபோன் குவெடோவால் வெளியிப்பட்டது. அவர் இந்த நூலைப் பயன்படுத்தி மொழியின் இலக்கணத்தை வரையறுத்தார்.  1994இல் சைமன் வான் டெ கெர்கே என் மொழியியலாளர் இந்த மொழி பேசும் சிலரைக் கண்டறிந்து  குவெடோவின்  இலக்கணப் பகுப்பாய்விற்கு கூடுதலாக சில தகவல்களைத் தொகுத்தார்.  

## பயன்பாடும் விவரிப்பும்
லெகோ எதனையும் தாய்மொழியாக கொண்டிராத ஓர் தனித்த மொழியாகவும்  அழிபட்ட மொழியாகவும் 1988இல் வகைபடுத்தப்பட்டுள்ளது. இருப்பினும், மொன்டானோ அரகோன் (1987) இந்த மொழி பேசும் சிலரை அதென் பகுதியிலும் லா  பாஸ் மாவட்டத்தில் அப்பல்லோ நகரிலும் மாபிரி ஆற்றோரம் கண்டறிந்துள்ளார். 

இம்மொழி பேசும் சிலரை வான் டெ கெர்கே 1994–97 காலப்பகுதியில் குடிபெயரச் செய்தார்.  பெரும்பாலும் ஆடவராகவும் 50 அகவைக்கு மூத்தவர்களாகவும் இருந்த இவர்கள் இந்த மொழியை வெகுகாலமாக பயன்படுத்தாது இருந்தவர்கள்; இயற்கையாக லெகோ மொழி பேச இவர்கள் மிகவும் தயங்குகின்றனர்.

## மேற்கோள்கள்

## வெளி இணைப்புகள்
*Diccionario etnolingüístico y guía bibliográfica de los pueblos indígenas sudamericanos: LEKO Alain Fabre, 2005 
* Lenguas de Bolivia (online edition) Provides information about a number of indigenous languages in Bolivia, such as Leko. 

பகுப்பு:மொழிகள்
பகுப்பு:பொலிவியா
குமாரி ருக்மணி

**குமாரி ருக்மணி** (ஏப்ரல் 19, 1929 - செப்டம்பர் 4, 2007) என்பவர் ஒரு தமிழ்த் திரைப்பட நடிகையாவார்.

## குடும்பம்
ருக்மணி தமிழகத்தின் தஞ்சை மாவட்டம் மெலட்டூரை பூர்வீகமாகக் கொண்டவர். இவர் நடிகை நுங்கம்பாக்கம் ஜானகியின் மகளும், நடிகை லட்சுமியின் தாயாரும், நடிகை ஐஸ்வர்யாவின் பாட்டியும் ஆவார். இவரின் கணவர் பெயர் ஒய். வி. ராவ். பின்னர் இருவரும் பிரிந்துவிட்டனர்.

## திரைப்பட நடிகையாதல்

மும்பையில் ஹரிச்சந்திரா திரைப்படத்தின் படப்பிடிப்பு நடந்துவந்த வேளையில். லோகிதாசன் வேடத்துக்குப் பொருத்தமான சிறுவன் கிடைக்கவில்லை. அப்போது டி. பி. ராஜலட்சுமி தங்கியிருந்த விடுதியின் பக்கத்து அறையில் தங்கி இருந்தவரின் அழகான பெண் குழந்தையைக் கண்டு அக்குழந்தையின் பெற்றோரிடம் பேசி திரைப்படத்தில் லோகிதாசனாக நடிக்கவைத்தனர். இந்த ஹரிச்சந்திரா திரைப்படத்தில் குழந்தை நட்சத்திரமாக அறிமுகமானவர்தான் குமாரி ருக்மணி. குமாரி ருக்மணிக்கு டி.பி. ராஜலட்சுமியுடன் தொடர்ந்து நடிக்கும் வாய்ப்பு கிடைத்தது. ‘ஜலஜா’ என்னும் படம் வழியாக இந்தித் திரைப்படத்திலும் அறிமுகமானார். அம்மா ஜானகியும் ருக்மணியும் சேர்ந்து ‘பாக்யலீலா’ படத்தில் நடித்திருந்தனர்.

## நடித்த பிற திரைப்படங்கள்
* டி. ஆர். மகாலிங்கத்துக்கு இணையாக பூலோக ரம்பை, ஸ்ரீ வள்ளி போன்ற திரைப்படங்களில் நடித்தார்.
* 1946 இல் வெளியான லவங்கி திரைப்படம். இந்தப் படத்தில் நாயகனாக நடித்த இயக்குநர் ஒய். வி. ராவுடன் குமாரி ருக்மணிக்கு காதல் திருமணம் நடந்தது. 
* 1947 இல் வெளியான பங்கஜவல்லி திரைப்படத்தில் கிருஷ்ணனாக ஆண் வேடத்தில் நடித்தார்.
* ஸ்ரீராம் ஜோடியாக நடித்த முல்லைவனம் திரைப்படம், குமாரி ருக்மணி கதாநாயகியாக நடித்த கடைசிப் படம்.
* கப்பலோட்டிய தமிழன் படத்தில் சிவாஜி கணேசனின் மனைவியாக நடித்தார் ருக்மணி.
* 1961 தொடங்கி 1975 வரையில் பல திரைப்படங்களில் அன்னை வேடங்களில் நடித்தார்.

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:தஞ்சாவூர் மாவட்ட மக்கள்
பகுப்பு:1929 பிறப்புகள்
பகுப்பு:2007 இறப்புகள்
பகுப்பு:சென்னை நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தெலுங்குத் திரைப்பட நடிகைகள்
மெரோ தீவு

**மெரோ தீவு (Meroe Island)** என்பது  இந்தியாவைச் சேர்ந்த ஒரு தீவு ஆகும்.

## நிர்வாகம்

இத்தீவு பெரிய நிக்கோபார் நகரியத்துக்கு உட்பட்டது. சிறிய நிக்கோபார் வட்டத்தைச் சேர்ந்தது.

## படக்காட்சியகம்

File:Map of Nicobar Islands-en.png|வரைபடம்
File:LittleNicobarIslandMap.jpg|வரைபடம் 2


## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
பகுப்பு:நிகோபார் மாவட்டம்
தே. வெ. மகாலிங்கம்

**டி. வி. மகாலிங்கம்** என அழைக்கப்படும்  **தே. வெ. மகாலிங்கம்**  (1907–1983) வரலாற்றாய்வாளர், நூலாசிரியர், பதிப்பாசிரியர் ஆவார்.  தொல்லியல், கல்வெட்டியல், நாணயவியல்,  சுவடியியல், சிற்பம், சமயம் தத்துவம் ஆகியவற்றில் வரலாற்றுப் புலமை கொண்டவர். காவிரிப் பள்ளத்தாக்கிலும் பாலாற்றுப் பகுதியிலும் தொல்பொருள் ஆய்வுகளைச் செய்தார்.
ஆங்கிலப் புலமைமிக்க இவர் தமது 16 நூல்களையும் நூற்றுக்கும் மேற்பட்ட கட்டுரைகளையும் ஆங்கிலத்தில் எழுதினார்.
விசய நகரப் பேரரசின் நிருவாகமும் சமூக வாழ்க்கையும் என்னும் இவரது நூல் தென்னிந்திய வரலாற்றின் மாற்றத்தை ஆய்வு செய்தது.
இந் நூலில் மக்களின் பொருளாதாரம் சமூக வாழ்க்கை ஆகியவற்றை புதிய கோணத்தில் ஆய்வு செய்துள்ளார்.

## பிறப்பும் படிப்பும்

தஞ்சை மாவட்டம் மயிலாடுதுறைக்கு (தற்பொழுது திருவாரூர் மாவட்டம்)அருகில் உள்ள தெரெழுந்தூர் என்னும் ஊரில் டி. வி. மகாலிங்கம் பிறந்தார் தந்தை வெங்கட ராம  சடாவல்லபர், தாயார் சாவித்திரி அம்மாள். 
பள்ளிப் படிப்பை முடித்து சென்னைப் பல்கலைக் கழகத்தில் சேர்ந்து வரலாறு பாடத்தில் 1929இல் இளங்கலைப் பட்டம் பெற்றார்.  1931இல் முதுகலைப் பட்டமும் பெற்றார்.

## பணிகள்

சென்னைப் பல்கலைக் கழகத்தில் 1939 முதல் 1942 வரை  வரலாற்றில் ஆராய்ச்சி மாணவராகவும் ஆய்வு உதவியாளராகவும்  பணி செய்தார். கே.ஏ நீலகண்ட சாத்திரியார் வழிகாட்டலில் ஆய்வேட்டை எழுதி முனைவர் பட்டம் பெற்றார். மதுரைக் கல்லூரியிலும் புதுக்கோட்டை மாமன்னர் கல்லூரியிலும் விரிவுரையாளராகப் பணி புரிந்தார்.1947 முதல் சென்னைப்பல்கலைக் கழகத்தில் விரிவுரையாளர், இணைப் பேராசிரியர், பேராசிரியர், துறைத் தலைவர் எனப் பதவிகளைப் பெற்று 1972இல் ஒய்வு அடைந்தார்.

## ஆய்வு நூல்கள்

* விசய நகரப் பேரரசின் நிருவாகமும் சமூக வாழ்க்கையும்
* விசய நகர பேரரசின் பொருளாதார வாழ்க்கை 
* தென்னிந்திய அரசியல்
* பண்டைய தென்னிந்திய எழுத்தியல்
* பண்டைய தென்னிந்திய வரலாற்றில் காஞ்சிபுரம் 

இவைதவிர பல்லவர்கள் பாணர்கள் நாகர்கள் பற்றிய வரலாற்று நூல்களையும் கோவில்கள், கலை, கட்டடக் கலை, கல்வெட்டியல் போன்றவற்றின் வரலாறுகளையும் எழுதினார்  தி.வி.மகாலிங்கம் 16 நூல்களையும் பல கட்டுரைகளையும் ஆங்கிலத்தில் எழுதினார்.
பல்கலைக் கழகங்களில் அறக்கட்டளைச் சொற்பொழிவுகள் நிகழ்த்தினார்.
மெகன்சி சுவடிகளையும் பல்லவர்காலக் கல்வெட்டுகளையும் தமிழக கேரள மாநிலக் கல்வெட்டு களைச் சேகரித்துப் பதிப்பிக்கும் பணியில் ஈடுபட்டார்.

## விருதுகள்

விசய நகரப் பேரரசின் பொருளாதார வாழ்க்கை என்னும் ஆய்வு நூலுக்காக சங்கரபார்வதி  பரிசு இவருக்கு வழங்கப்பட்டது.

இந்திய நடுவணரசு 1969 ஆம் ஆண்டில் பத்ம சிறி விருது இவருக்கு வழங்கிச் சிறப்பித்தது.

## சான்றாவணம்

தமிழக வரலாற்றறிஞர்கள் (நூல்) தொகுப்பாசிரியர் ம.சா.அறிவுடைநம்பி,  இளங்கணி பதிப்பகம் சென்னை-15

## மேற்கோள்

பகுப்பு:இந்திய வரலாற்றாளர்கள்
பகுப்பு:1907 பிறப்புகள்
பகுப்பு:1983 இறப்புகள்
பகுப்பு:பத்மசிறீ விருது பெற்ற அறிவியலாளர்கள்
சுனில் கில்னானி

**சுனில் கில்னானி** (Sunil Khilnani) என்பவர் அவந்தா இருக்கை பேராசிரியராகவும் இலண்டனில் உள்ள இந்திய நிறுவன கிங்க்ஸ் கல்லூரியில் இயக்குநராகவும் உள்ளார். இவர் இந்திய வரலாறு மற்றும் அரசியல் தொடர்பான நூல்களை எழுதியுள்ளார்.

## பிறப்பும் கல்வியும்

தில்லியில் பிறந்த சுனில் கில்னானி  ஆப்பிரிக்கா, ஐரோப்பா, ஆசியா ஆகிய கண்டங்களில் வளர்ந்தார். கேம்பிரிச்சில் சமூகம் அரசியல் சார்ந்த கல்வி பயின்று முனைவர் பட்டமும் பெற்றார்.

## நூல்கள்

அறிவு புலத்தின் வரலாறு, அரசியல் ஆய்வு,  நவீன இந்தியாவின் வரலாறு, தற்கால இந்தியாவின் அரசியல் நிலைமை  ஆகியன இவர் 
எழுதிய நூல்களின் கருப்பொருள்களாக உள்ளன. இந்தியா பற்றிய கருத்து,  சிவில் சொசைட்டி, ரீஇன்கார்னேசன் போன்ற சில நூல்களை எழுதியுள்ளார்.

## விருதுகள்

இந்திய அரசு  2005 ஆம் ஆண்டில் சுனில் கில்னானிக்கு பிரவாசி பாரதிய சம்மான் விருதை வழங்கியது. 2010 இல்  பெர்லின் பரிசு இவருக்குக் கிடைத்தது.

## மேற்கோள்

பகுப்பு:இந்திய வரலாற்றாளர்கள்
பகுப்பு:வாழும் மக்கள்
உயிரியற்பிய வேதியியல்

**உயிரியற்பிய வேதியியல்** (Biophysical chemistry) என்னும் இயற்பிய அறிவியல் பிரிவானது இயற்பியல் மற்றும் இயற்பிய வேதியியல் கோட்பாடுகளைப் பயன்படுத்தி தொகுப்பியக்க உயிரியலைப் படிப்பதற்கு பயன்படுகிறது. உயிரிய அமைப்புகளில் நிகழும் பல்வேறு நிகழ்வுகளுக்கான விளக்கங்களை மூலக்கூறுகளின் அல்லது மேற்புற-மூலக்கூற்று வடிவங்களின் அடிப்படையில் விளக்கங்களைத் தேடும் ஆய்வுகள் இத்துறையில் நடத்தப்படுகின்றன.

## வழிமுறைகள்
உயிரியற்பிய வேதியியலாளர்கள் இயற்பிய வேதியியலில் உள்ள பல்வேறு செய்நுட்பங்களைப் பயன்படுத்தி உயிரிய அமைப்புகளிலுள்ள வடிவங்களை ஆராய்கிறார்கள். நிறமாலையியல் வழிமுறைகளான அணுக்கருக் காந்த ஒத்ததிர்வு (nuclear magnetic resonance; NMR), எக்சு கதிர் விளிம்பு விளைவு (X-ray diffraction) போன்றவை இத் துறையில் பயன்படுத்தப்படுகின்றன.

## மேலும் காண்க
* உயிரி இயற்பியல்
* உயிர்வேதியியல்

## மேற்கோள்கள்

பகுப்பு:வேதியியல்
பகுப்பு:உயிரி இயற்பியல்
பகுப்பு:இயங்குபடம் உள்ள கட்டுரைகள்
சதின் தாசு

**சதின் தாசு** (Jatin Das, திசம்பர் 1941) என்பவர்  ஓவியர், சிற்பக் கலைஞர், கவிஞர் என அறியப்படுபவர்.  இந்திய நடுவணரசின் பத்ம பூசண் விருதைப் பெற்றவர்.

## கலைப் பணிகள்
ஒரிசா மாநிலம் மயூர்பஞ்ச் என்னும் ஊரில் பிறந்த சதின் தாசு மும்பை சர். ஜே. ஜே. கலைப் பள்ளியில் ஓவியம் கற்றுக்கொண்டார். 68 ஓவியக் கண்காட்சிகளை இந்தியாவிலும் வெளிநாடுகளிலும் நடத்தினார். உலகத்தில் உள்ள பல கலை சிற்பக் கல்லூரிகளிலும் அருங்காட்சிகளிலும் சென்று சொற்பொழிவுகளை ஆற்றினார்.

1987-88 கால கட்டத்தில் இரசியாவில் நடந்த இந்தியத் திருவிழா நிகழ்ச்சியை முன்னிட்டு வடகிழக்கு மாநிலங்களின் கைவினைப் பொருள்கள் வாரியத்தில் ஆலோசகராக இருந்தார். இது போன்ற பல கலைப் பண்பாட்டு அமைப்புகளில் கௌரவ பதவிகளில் பொறுப்பு வகித்தார்.

சதின் தாசு மும்பை திரை நடிகைநந்திதா தாசின் தந்தை ஆவார். தற்பொழுது புதுதில்லியில் இவர் வாழ்ந்து வருகிறார்.

## விருதுகள்

*பத்மபூசண் விருது (2012)
*பாரத் நிர்மாண் விருது (2007)
*உத்கலா விருது (2006)

## சான்றாவணம்

## வெளி இணைப்புகள்
*http://www.thestatesman.com/mobi/news/odisha/utsav-2016-starts-with-art-camp-cum-exhibition/114839.html
* Official website
* Jatin Das Profile,Interview and ArtWorks
* Profile 
* JD Centre of Art

பகுப்பு:இந்திய ஓவியர்கள்
பகுப்பு:வாழும் மக்கள்
பகுப்பு:1941 பிறப்புகள்
குளுசிக் அமிலம்

**குளுசிக் அமிலம்** *(Glucic acid)* என்பது C3H4O3 என்ற மூலக்கூற்று வாய்ப்பாடு கொண்ட ஒரு கரிம வேதியியல் அமிலமாகும். கரும்புச் சாற்றுடன் அமிலம் அல்லது குளுக்கோசுடன் காரம் வினைபுரிந்து குளுசிக் அமிலம் உருவாகிறது

: ;>

## மேற்கோள்கள்

பகுப்பு:கரிம அமிலங்கள்
பகுப்பு:ஆல்ககால்கள்
பகுப்பு:ஆல்டிகைடுகள்
கன்னி ஆடு

**கன்னி ஆடு** () (*Kanni goat*) என்பது தமிழ்நாட்டில் காணப்படும் ஒரு வெள்ளாட்டினமாகும். இவை தோலுக்காகவும், இறைச்சிக்காகவும் வளர்க்கப்படுகின்றன. இந்த ஆடுகள் மந்தையாகச் செல்லும்போது, அதன் கால் அசைவுகள் ராணுவ வீரர்களைப் போல வரிசையாக அமைந்திருக்கும். இதனால் இவை **சிப்பாய் நடை ஆடுகள்** என்றும் அழைக்கப்படுகின்றன. தவிர‌ இவற்றின் காது, நெற்றியில் கோடுகள் காணப்படுவதால் இவற்றை **வரி ஆடுகள்** என்றும் அழைக்கிறார்கள். இவை தமிழகத்தின் திருநெல்வேலி மாவட்டம், தூத்துக்குடி மாவட்டம், விருதுநகர் மாவட்டம் போன்ற மாவட்டங்களின் சில பகுதிகளில் மட்டும் காணப்படுபவை. தென் தமிழகத்தில் உள்ள கன்னி நாய்கள் தோற்றத்தில் இந்த ஆடுகளைப்போல உள்ளதால் அவை கன்னி நாய் என பெயரைப் பெற்றன.
## விளக்கம்
இவ்வகை ஆடுகள் தமிழகத்தில் காணப்படும் ஆடுகளிலேயே உயரமானவையாகவும், கருமை நிறம் கொண்டும். முகத்திலும், காதுகளிலும், கழுத்திலும் இரு வெள்ளை கோடுகள் கொண்டும் இருக்கும். அடி வயிற்றுப் பகுதி மற்றும் கால்களின் உட்புறத்தில் வெண்மை நிறத்துடன் காணப்படும் கன்னி ஆடுகளை பால்கன்னி என்றும், வெண்மைக்குப் பதிலாக செம்பழுப்பு நிறம் கொண்டவைகளைச் செங்கன்னி என்றும் அழைப்பர்.
இவற்றில் ஆண், பெண் ஆடுகள் இரண்டுக்கும் கொம்புகள் இருக்கும். ஆண் ஆடு 35 முதல் 40 கிலோவரையும், பெண் ஆடு 25 முதல் 30 கிலோவரையும் எடை கொண்டவை. இந்த ஆடுகள் முதல் முறை மட்டும் எட்டு முதல் பத்து மாதத்தில் சினை பிடிக்கும். அதன் பிறகு, ஒவ்வொரு ஏழு மாதத்துக்கு ஒரு முறை குட்டி போடும். இவை, ஒரே நேரத்தில் இரண்டு முதல் மூன்று குட்டிகள்வரை ஈனுகின்ற ஆற்றல் உடையவை. பிறக்கும்போது, கிடா ஆட்டுக் குட்டிகளின் எடை சுமார் 2.1 கிலோவாகவும், பெட்டை ஆட்டுக் குட்டிகளின் எடை சுமார் 2 கிலோ எடையுடனும் இருக்கும். பிறந்த ஒரு வருடத்தில் கிடா ஆடுகள் சுமார் 22 கிலோ எடையையும், பெட்டை ஆடுகள் சுமார் 21 கிலோ எடையையும் கொண்டதாக வளர்ந்துவிடும். அப்போது, கிடா சுமார் 76 செ.மீ. உயரமும், பெட்டை சுமார் 72 செ.மீ. உயரமும் கொண்டிருக்கும்.

## மேற்கோள்கள்

பகுப்பு:ஆடுகள்
பகுப்பு:இந்தியாவில் தோன்றிய ஆட்டு இனங்கள்
பகுப்பு:தமிழ்நாட்டில் கால்நடை வளர்ப்பு
அர்கெந்தீனாவில் சுரங்கத் தொழில்

**அர்கெந்தீனாவில் சுரங்கத் தொழில்** *(Mining in Argentina)* அலுமினியம், ஈயம், செப்பு, துத்தநாகம், வெள்ளி மற்றும் தங்கம் போன்ற தனிமங்களின் கனிமங்களை பிராந்திய அளவில் உற்பத்தி செய்யும் தொழிலாக விளங்குகிறது. 2003 ஆம் ஆண்டில் எரிபொருளல்லாத கனிமங்களின் உற்பத்தி மட்டும் $1.1 பில்லியன் வருவாயை ஈட்டித்தந்துள்ளது. இதிலும் குறிப்பாக அடர்த்தியான செப்பு உற்பத்தியில் மட்டும் $467 மில்லியன் கிடைத்துள்ளது என்பது குறிப்பிடத்தக்கதாகும்.

## தங்கம்

2003 ஆம் ஆண்டில், பாயோ டி லா அலும்பிரேரா மற்றும் செர்ரோ வேங்குவார்தியா சுரங்கங்களில் இருந்து பெரும்பாலும் நாட்டின் தங்கம் உற்பத்தி செய்யப்பட்டுள்ளது. இவ்வாண்டில் மொத்தமாக 29,744 கிலோகிராம் தங்கம் உற்பத்தியாகியுள்ளது. இந்த அளவு முந்தைய ஆண்டான 2002 இல் உற்பத்தி செய்யப்பட்ட தங்கத்தின் அளவான 32,506 கிலோகிராம் என்பதைவிட குறைவாகும்.

## வெள்ளி மற்றும் ஈயம்

நாட்டின் 2003 ஆம் ஆண்டு மொத்த வெள்ளி உற்பத்தி 133,917 கிலோகிராம் ஆகும். 2001 ஆம் ஆண்டில் இவ்வுற்பத்தி 152,802 கிலோகிராம் ஆக இருந்தது. நாட்டின் 2003 ஆம் ஆண்டு மொத்த துத்தநாக உற்பத்தி 29,839 மெட்ரிக் டன்கள் ஆகும். 2001 ஆம் ஆண்டில் இவ்வுற்பத்தி 39,703 மெட்ரிக் டன்களாக இருந்தது. இவ்வாறே நாட்டின் 2003 ஆம் ஆண்டு மொத்த ஈயம் உற்பத்தி 12,079 மெட்ரிக் டன்கள் ஆகும். 2001 ஆம் ஆண்டில் இவ்வுற்பத்தி சற்று அதிகமாக 12,334 மெட்ரிக் டன்களாக இருந்தது.

## போரான்

2003 ஆம் ஆண்டில் அர்கெந்தினா மொத்தமாக 545,304 மெட்ரிக் டன்கள் போரான் தொடர்புடைய பொருட்களை உற்பத்தி செய்துள்ளது. உலக போரான் உற்பத்தியில், ஐக்கிய அமெரிக்கா மற்றும் துருக்கி நாடுகள் முறையே முதல் இரண்டு இடங்களையும் அர்கெந்தீனா மூன்றாவது இடத்தையும் பிடித்தன. 1999 மற்றும் 2000 ஆம் ஆண்டுகளில் அர்கெந்தீனாவின் போரான் உற்பத்தி முறையே 245,450 மற்றும் 512,624 மெட்ரிக் டன்களாக இருந்தது.

## பிற கனிமங்கள்

2003 ஆம் ஆண்டில் உற்பத்தி செய்யப்பட்ட மற்ற தொழில்துறை கனிமங்களின் அளவு இங்கு கொடுக்கப்பட்டுள்ளது.

*சுண்ணாம்பு : 8.119.879 மெட்ரிக் டன்கள்.
*டாலமைட்டு, 320.116 மெட்ரிக் டன்கள்,
*நொறுக்கப்பட்ட குவார்ட்சைட்டு: 284.503 மெட்ரிக் டன்கள்
*நொறுக்கப்பட்ட குவார்ட்சு: 100,000 மெட்ரிக் டன்கள்;
*டால்க் எனப்படும் மக்னீசியம் நீரேற்று: 1759 மெட்ரிக் டன்கள்
*பெண்ட்டோனைட்:டு 128.406 மெட்ரிக் டன்
*டையட்டோமைட்டு: 24,946 மெட்ரிக் டன்கள்
*பெல்ட்சுபார்: 88,427 மெட்ரிக் டன்கள்
*சிப்சம்: 387,936 மெட்ரிக் டன்கள்
*கௌவொலின், 10.653 மெட்ரிக் டன்; மற்றும்
*உப்பு, 1.156.023 மெட்ரிக் டன்கள்.
 
இவைதவிர பளிங்குக்கல், களிமண், செலசிடைட்டு, சோடியம் கார்பனேட்டு, கல்நார், பேரைட்டு, மற்றும் வெர்மிகுலைட்டு ஆகியனவற்றையும் அர்கெந்தீனா தயாரிக்கிறது. ஆசுபால்டைட்டு, புளோர்சிபார், மைக்கா, மாங்கனீசு, மற்றும் ஆண்டிமனி போன்றவை முக்கியமாக நாட்டின் வடமேற்கு பகுதிகளில் காணப்படுகின்றன. மேலும், இலித்தியம் (உலகின் மூன்றாவது பெரிய படிவு), [1] பெரிலியம் மற்றும் கொலம்பியம் போன்றவற்றின் படிவுகளும் இங்கு காணப்படுகின்றன.
 
## முறைப்படுத்துதல்

சுரங்கத் தொழில் திட்டமிடல் மற்றும் பொது முதலீட்டு அமைச்சகம் அர்கெந்தீனாவின் சுரங்கத் தொழிலை மேற்பார்வை செய்கிறது.

## மேற்கோள்கள்

பகுப்பு:அர்ஜென்டினா
பகுப்பு:சுரங்கத் தொழில்
மரவட்டை

**மரவட்டை** (*Millipedes*) என்பவை  கணுக்காலி  வகுப்பைச் சேர்ந்த உயிரினமாகும். இவை உடலில் கண்டத்துக்கு இரு  இணை கால்கள் என கொண்டிருப்பவை. பெரும்பாலான மரவட்டைகள் 20க்கும் மேற்பட்ட கண்டங்களுடன், மிகவும் நீண்ட, உருளைவடிவான உடலைக் கொண்டவை. இருப்பினும் சில மரவட்டைகள் முதுகு-வயிற்றுப்புறமாகத் தட்டையானவையாகவும், நீளத்தில் மிகவும் குறுகியவையாகவும் இருக்கும். இவற்றால் தங்கள் உடலை ஒரு பந்து போல் சுருட்டிக் கொள்ள முடியும். மரவட்டைக்கு  ஆங்கிலச்சொல் ’millipede’ என்பதாகும். இச்சொல் இலத்தீனிலிருந்து வந்த சொல்லாகும், இலத்தீனில் இந்தச் சொல்லிற்கு ஆயிரம் கால்கள் எனப் பொருட்படும் என்றாலும் ஆயிரங்கால்களைக் கொண்டதாக இதுவரை எந்தவொரு மரவட்டை இனமும் அறியப்படவில்லை. இருந்தபோதும், Illacme plenipes எனும் அரிய மரவட்டை சிற்றினம் 750 கால்கள் வரை கொண்டுள்ளதாக அறியப்பட்டுள்ளது.  மரவட்டைகளில் சுமார் 12,000  சிற்றினங்கள் உள்ளதாகத் தெரிகிறது. மேலும்  சுமார் 140 குடும்பங்களுடன்  பலகாலிகளில் பெரிய வர்க்கமாக உள்ளது. மரவட்டைகள், பூரான் போன்ற பலகால் உயிரினங்கள்  கணுக்காலி குழுவைச் சேர்ந்தவை.

பெரும்பாலான மரவட்டைகள் மெதுவாக நகரும் அழுகலுண்ணிகளாகும். இவை மரவட்டைகள் மக்கும் இலைகளையும், ஏனைய இறந்த தாவரப் பகுதிகளையும் உணவாகக் கொள்பவை. சில பூஞ்சைகளை சாப்பிடக்கூடியன. ஆண் மரவட்டைகள் தனது கால்களின் வழியே பெண்ணுக்கு விந்துகளை அனுப்புகிறன. சில மரவட்டைகள் வீடு அல்லது தோட்டத்தில் காணப்பட்டாலும் இவற்றால் பொதுவாக மனிதர்களுக்கு எந்த பாதிப்பும் ஏற்படுவதில்லை. இவை தாவர உண்ணிகளாகும். இவற்றின் வாய் நுண்ணியதாக இருப்பதால் மனிதர்களை கடிக்க இயலாது. 

இவை சிலபோது மிகக் குறைந்த அளவில் தோட்டப் பயிர்களுக்கு பாதிப்பளிப்பவையாக விளங்குகின்றன. இவை பசுமைக்குடில்களில் வளரும் நாற்றுக்களுக்கு கடுமையான சேதத்தை ஏற்படுத்தக்கூடியவை. மரவட்டைகள் ஏற்படுத்திய சேதத்தினை, இளந் தாவரத் தண்டின் வெளிப் பட்டைகள் சிதைக்கப்பட்டிருத்தல், இலைகளிலும் தாவர முனைப்பகுதிகளிலும் ஏற்பட்டுள்ள ஒழுங்கற்ற சேதம் போன்ற அறிகுறிகளை வைத்து இனங்காணலாம். பெரும்பாலான மரவட்டைகளின் உடலில் உள்ள சிறு துளைகள் வழியாக தற்காப்பு ரசாயனங்களைச் சுரக்கின்றன. இவற்றில் பெரும்பாலான இனங்கள் இனப்பெருக்கத்திற்கான விந்துக்கள் ஆண் மரவட்டைகளின் கால்கள் மூலம் பெண் மரவட்டைகளுக்கு அனுப்பப்படுகிறது.   

மரவட்டைகள்  மிகப் பழமையான நிலவிலங்குகளில் ஒன்றாகும். இவை சிலுரியக் காலத்திலிருந்து காணப்படுகின்றன. வரலாற்றுக்கு முந்தையகால மரவட்டைகளில் சில சிற்றினங்கள் அதிகபட்சமாக 2 மீ (6 அடி 7 அங்குலம்) வரை வளர்ந்திருக்கின்றன. தற்கால நீண்ட மரவட்டைகள்  27 முதல் 38 செமீ (11 முதல் 15 அங்குலம்) வரை காணப்படுகின்றன.  நீண்ட மரவட்டை இனங்கள் மாபெரும் ஆப்பிரிக்க மரவட்டை (*Archispirostreptus gigas*) சிற்றினமாகும்.

## மேற்கோள்கள்

பகுப்பு:பூரான்கள்
பகுப்பு:கணுக்காலிகள்
பகுப்பு:பலகாலிகள்
பெனத்தாரான் கோவில்

**பெனத்தாரான்** (*Penataran* அல்லது *Panataran*, ) என்பது இந்தோனேசியாவில் கிழக்கு ஜாவா மாகாணத்தில் பிலித்தார் நகரில் இருந்து வடக்கே 10 கி.மீ. தொலைவில் அமைந்துள்ள ஓர் இந்துக் கோவில் ஆகும்.

இக்கோவில் கிபி 12-ஆம் நூற்றாண்டு முதல் 15-ஆம் நூற்றாண்டு வரையான காலப்பகுதியில் கட்டப்பட்டிருக்கலாம் என நம்ப்பப்படுகிறது. இது மயாபாகித்து பேரரசு காலத்தில் குறிப்பாக ஹயாம் வுரூக் பேரரசரின் ஆட்சியில் அவரது முக்கிய வழிபாட்டிடமாக முக்கியத்துவம் பெற்று விளங்கியது.

## பொது

பெனத்தாரான் கோவில் கேதிரி காலத்தில் இருந்து பெயர் பெற்று விளங்கியுள்ளது. *கிருஷ்ணயானா* (பாகவத புராணம்) காவியக் கவிதை இதனை சித்தரிக்கிறது. இக்கோவில் "பலா" கோயில் என "நகரகிரேத்தகாமா" என்ற பண்டைய கிழக்கு சாவக புகழஞ்சலிக் குறிப்பில் கூறப்பட்டுள்ளது. அயாம் புரூக் பேரரசர் தனது கிழக்கு சாவக அரச சுற்றுப் பயணத்தின் போது இக்கோவிலுக்கு வருகை தந்திருந்தார்.

இக்கோவிலும் அதன் சுற்றுப்புறமும் உலகப் பாரம்பரியக் களங்களின் பட்டியலில் சேர்க்கப்பட்டுள்ளது.

## உலகப் பாரம்பரியக் களம்
இக்கோவில் யுனெசுக்கோ அமைப்பினால் உலகப் பாரம்பரியக் களங்களில் ஒன்றாக 1995 அக்டோபர் 19 இல் பட்டியலிடப்பட்டது.

## மேற்கோள்கள்

பகுப்பு:இந்தோனேசியாவின் யுனெசுகோ உலக பாரம்பரியக் களங்கள்
பகுப்பு:கிழக்கு சாவகம்
பகுப்பு:இந்தோனேசியாவில் உள்ள இந்துக் கோயில்கள்
பகுப்பு:பன்னிரண்டாம் நூற்றாண்டு இந்துக் கோயில்கள்
கிழக்கு சாவகம்

**கிழக்கு சாவகம்** (*East Java*, **கிழக்கு ஜாவா**, , சாவகம்: Jåwå Wétan) என்பது இந்தோனேசியாவின் ஒரு நுவாக மாகாணம் ஆகும். சாவகத் தீவின் கிழக்கே அமைந்துள்ள இம்மாகாணத்தில் மதுரா, கங்கியன், மாசாலெம்பு ஆகிய தீவுகள் வடக்கு மற்றும் கிழக்கே அமைந்துள்ளன. இதன் தலைநகர் சுராபாயா இந்தோனேசியாவின் இரண்டாவது பெரிய நகரமும், முக்கியத் தொழில் மையமும் ஆகும்.

கிழக்கு சாவகத்தின் பரப்பளவு 47,800&nbsp;கிமீ2 ஆகும். 2010 கணக்கெடுப்பின் படி இங்கு 37,476,757 பேர் வாழ்கின்றனர். இது இந்தோனேசியாவின் இரண்டாவது அதிகூடிய மக்கள்தொகை உள்ள மாகாணம் ஆகும். 2014 சனவரி கணக்கெடுப்பின் படி மக்கள்தொகை 38,529,481 ஆகும்.

கிழக்கு சாவகம் மேற்கே நடுச் சாவக மாகாணத்துடன் நில எல்லையைக் கொண்டுள்ளது. வடக்கே சாவகக் கடலும், தெற்கே இந்தியப் பெருங்கடலும் உள்ளன. கிழக்கேயுள்ள ஒடுக்கமான பாலி நீரிணை சாவகத் தீவை பாலியில் இருந்து பிரிக்கிறது.

## மேற்கோள்கள்

## வெளி இணைப்புகள்
* Official website 

பகுப்பு:இந்தோனேசிய மாகாணங்கள்
பகுப்பு:சாவகம்
வளையயெக்சைல் குளோரைடு

**வளையயெக்சைல் குளோரைடு அல்லது குளோரோ வளையயெக்சேன்** *(Cyclohexyl chloride (or chlorocyclohexane)* என்பது C6H11Cl என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். வளையயெக்சேனுடன் தொடர்புடைய குளோரினேற்றம் பெற்ற ஐதரோகார்பனாகிய இச்சேர்மம் ஒரு நிறமற்ற திரவமாகும். 

வளையயெக்சனாலுடன் ஐதரசன் குளோரைடு சேர்த்து சூடுபடுத்துவதன் மூலமாக வளையயெக்சைல் குளோரைடு தயாரிக்க முடியும்

## மேற்கோள்கள்

.

பகுப்பு:கரிம ஆலைடுகள்
பகுப்பு:கரிமகுளோரைடுகள்
கார்கோடகப் பேரரசு

**கார்கோடப் பேரரசு** (**Karkota Empire**) (ஆட்சிக் காலம்: பொ.ஊ. 625–885) இந்தியாவின் காஷ்மீர் பகுதியில் 625 முதல் 885 முடிய இருந்த அரசாகும்.

கார்கோட அரசை பொ.ஊ. 625-இல் நிறுவியவர் மன்னர் துர்லபவர்தனர் ஆவார். கார்கோடப் பேரரசு தற்கால இந்தியா, பாகிஸ்தான் மற்றும் ஆப்கானிஸ்தானின் பகுதிகளைக் கொண்டிருந்தது. *[[இராஜதரங்கிணி]]* மற்றும் *லலிதாத்திய முக்தபீடம்* ஆகிய சமஸ்கிருத நூல்களை இயற்றிய கல்ஹானரின் கூற்றுப்படி, பொ.ஊ. 740-இல் கார்கோட மன்னர்கள் கன்னோசி மன்னர் யசோவர்மனை வீழ்த்தி மற்றும் திபெத்தியர்களை வென்றார்கள் என அறியப்படுகிறது. 

இந்து சமயத்தவராக இருந்த கார்கோடகப் பேரரசர்கள் தலைநகர் பரிஹாஸ்பூரில் இந்துக் கோயில்களைக் கட்டினர்.காஷ்மீர் சமவெளியின் அனந்தநாக் நகரத்தில் சூரியக் கடவுளான மார்த்தாண்டனுக்கு ஒரு கோயில் எழுப்பப்பட்டது.   மேலும் தமது பேரரசில்  பௌத்த சமயத்தின் தூபிகள், விகாரைகள் எழுப்ப அனுமதித்தனர்.

## வீழ்ச்சி
பொ.ஊ. 885-இல் அவந்தி நாட்டு உத்பால வம்சத்தின் மன்னர் அவந்திவர்மன், கார்கோடப் பேரரசை வீழ்த்தினார்.

## மேற்கோள்கள்

* 
* 

## வெளி இணைப்புகள்

பகுப்பு:இந்தியப் பேரரசுகள்
பகுப்பு:ஆசியாவின் முன்னாள் நாடுகள்
பகுப்பு:ஆசியாவின் முன்னாள் முடியாட்சிகள்
பகுப்பு:தெற்கு ஆசியா
பகுப்பு:சம்மு காசுமீரின் வரலாறு
பகுப்பு:இந்துப் பேரரசுகள்
பகுப்பு:இந்திய அரச மரபுகள்
 பகுப்பு:பண்டைய இந்தியா
செர்ரோ வேங்குவார்தியா சுரங்கம்

**செர்ரோ வேங்குவார்தியா சுரங்கம்** *(Cerro Vanguardia Mine)* அர்கெந்தீனாவில் உள்ள சாந்தா குரூசு மாகாணத்தில், புயெர்டோ சான் யூலியனுக்கு  வடமேற்கில் 150 கிலோமீட்டர் தொலைவில் அமைந்துள்ள தங்கம் மற்றும் வெள்ளி சுரங்கம் ஆகும். உலகளாவிய சுரங்கத் தொழில் நிறுவனமான ஆங்கிலோகோல்டு அசாந்தி லிமிட்டெடு நிறுவனம் இச்சுரங்கத்தின் 92.5% உரிமையையும், எஞ்சியிருக்கும் 7,5% உரிமையை சாந்தா குரூசு மாகாணத்தின் பார்மிகுரூசு நிறுவனமும் வைத்திருக்கின்றன. 

இச்சுரங்கத்தின் பெரும்பாலான நடவடிக்கைகளை ஆங்கிலோகோல்டு அசாந்தி லிமிட்டெடு நிறுவனம் கட்டுப்படுத்துகிறது.  
நிறுவனத்தின் 2008 ஆம் ஆண்டிற்கான வருடாந்திர உற்பத்தியில் 3% அதிகமான பங்களிப்பையும், அந்த ஆண்டில் கூடுதலாக 1000 பேருக்கு வேலை வாய்ப்பையும் இச்சுரங்கம் அளித்துள்ளது. செர்ரோ வேங்குவார்தியா சுரங்கத்தில் சிறிய திறந்த சுரங்கக் குழிகள் பல உள்ளன. 

## வரலாறு

செர்ரோ வேங்குவார்தியாவில் தங்கப்படிவுகள் இருப்பது முதன்முதலில் 1976 ஆம் ஆண்டில் கண்டறியப்பட்டது. 1987 ஆம் ஆண்டு பிரெசு கம்பாங்கு என்பவர் ஆங்கிலோ அமெரிக்கரின் தென் அமெரிக்க நிறுவனத்துடன் இணைந்து ஒரு கனிம ஆய்வு கூட்டுறவு ஒப்பந்தத்தை முன்னெடுத்தார்.

ஆங்கிலோகோல்டு அசாந்தி நிறுவனத்திற்கு முன்னோடியான ஆங்கிலோகோல்டு 1998-99 ஆம் ஆண்டில் இச்சுரங்கத் திட்டத்தின் 46.23% உரிமையை ஈட்டியது. பிரெசு கம்பாங்குவின் முயற்சியால் இவ்வுரிமை கூடுதலாக 46.25% அதிகமாகி இரட்டிப்பாகியது.

திசம்பர் 1996 இல் யுசுபிரக்டு ஒப்பந்தத்தின் அடிப்படையில் 40 ஆண்டுகளுக்கு இச்சுரங்கத்தைச் சுரண்டும் உரிமையை ஆங்கிலோகோல்டு அசாந்தி நிறுவனம் தனதாக்கிக் கொண்டுள்ளது. செர்ரோ வேங்குவார்தியா சுரங்கம் 270 மில்லியன் அமெரிக்க டாலர் மதிப்பிலான செலவில் கட்டப்பட்டு 1998 இல் இதற்கான ஆணையம் உருவாக்கப்பட்டது. 

2008 ஆம் ஆண்டு இச்சுரங்க நிறுவனம் இடர்பாட்டுக்கு உள்ளானது. தங்கம் உற்பத்தியானது 25% அளவிற்கு குறைந்து போனதால் உற்பத்திச் செலவு இரட்டிப்பாக உயர்ந்தது. 2009 ஆம் ஆண்டு இந்நிலைமையைக் கட்டுப்பாட்டுக்குள் கொண்டு வந்த நிறுவனம், உற்பத்தியளவையும் மேம்படுத்தியதால் உற்பத்திச் செலவு வெகுவாகக் குறைந்தது. தற்பொழுது தொடர்ச்சியான ஏழாவது ஆண்டாக சரிவுக்கு உள்ளாகாமல் வளர்ச்சி முகத்துடன் இயங்கிவருகிறது
.
2010 ஆம் ஆண்டு முதல் பல்வேறு மேம்பாட்டுத் திட்டங்களை திட்டமிட்டு செர்ரோ வேங்குவார்தியா சுரங்கம் செயல்பட்டு வருகிறது
 
## தங்கம் உற்பத்தித் தரவுகள்

சமீபத்தில் இங்கு உற்பத்தி செய்யப்பட்ட தங்கத்தின் அளவுகள் இங்கு அட்டவனைப்படுத்தப்பட்டுள்ளன.

## மேற்கோள்கள்

## புற இணைப்புகள்
*Formicruz website  
*AngloGold Ashanti website 
*AngloGold Ashanti: Country report Argentina 

பகுப்பு:சுரங்கத் தொழில்
பகுப்பு:அர்ஜென்டினா
பகுப்பு:சுரங்கங்கள்
மத்ரித் முற்றுகை

**மத்ரித் முற்றுகை** (*Siege of Madrid*) 1936 முதல் 1939 வரை நடந்த எசுப்பானிய உள்நாட்டுப் போரின் போது எசுப்பானியத் தலைநகரம்  மத்ரித் இரண்டரை ஆண்டுகள்  முற்றுகையிடப்பட்டதைக் குறிப்பதாகும். அக்டோபர் 1936 முதல் முற்றுகையிடப்பட்ட நகரம் முடிவில் மார்ச் 28, 1939இல் தேசியவாதிகளிடம் வீழ்ந்தது.  இரண்டாவது எசுப்பானியக் குடியரசுக்கு விசுவாசமான பல படைகள் மத்ரித் வீழ்ச்சியடையாது இருக்கப் போராடின; தளபதி பிரான்சிஸ்கோ பிராங்கோ தலைமையிலான போராளிக் குழுக்கள் முற்றுகையை நடத்தியும் வான்வழி குண்டு வீசியும் நகரை கைக்கொள்ள முயன்றன. 1936இல் நடந்த **மத்ரித் சண்டையின்** (*Battle of Madrid*) போது நகரைச் சூழ்ந்து மிகக் கடுமையான  சண்டை நடந்தது;  குடியரசுவாதிகளின் ஆதிக்கத்தில் இருந்த தலைநகரைக் கைப்பற்ற தேசியவாதிகள் மிகுந்த முயற்சி எடுத்தனர்.  

எசுப்பானிய குடியரசின் மிக உயரிய படைத்துறை விருதுகளான *மத்ரித் லாரேட் பிளேட்* () மற்றும் *மத்ரித் மேன்சிறப்பு* (), எசுப்பானியத் தலைநகரத்தின் பெயரைத் தாங்கி நிற்கின்றன;  உள்நாட்டு போரின்போது இந்த நீண்ட முற்றுகைக் காலத்தில் காட்டிய வீரத்தையும் துணிவையும் குறிக்கும் விதமாக இந்த விருதுகளுக்கு பெயரிடப்பட்டுள்ளன.
## மேற்சான்றுகள்

## வெளி இணைப்புகள்
*Spartacus Educational article on the siege
*Short summary of the battle 
*Madrid siglos XIX y XX  (Article on life in Madrid during the siege, by the students of the Faculty of Geography and History of the Universidad Complutense of Madrid) 
*Madrid Under Fire 1936 - 1939. A set on Flickr
*''Madrid corazón de España''; poem in honour of the Defence of Madrid by Rafael Alberti

பகுப்பு:எசுப்பானிய வரலாறு
எம்பால்செ அணுக்கரு ஆற்றல் நிலையம்

**எம்பால்செ அணுக்கரு ஆற்றல் நிலையம்** *(Embalse Nuclear Power Station)* என்பது அர்கெந்தினாவில் செயல்படும் மூன்று அணுக்கரு ஆற்றல் நிலையங்களில் ஒன்றாகும். கொர்தோபாவிற்கு அருகிலுள்ள எம்பால்செ நகரில், ரியோ தெர்செரோ ஆற்றின் மீது கட்டப்பட்டுள்ள நீர்த்தேக்கத்தின் தென்கரையில் எம்பால்செ அணுக்கரு உலை அமைந்துள்ளது. கொர்தோபா நகரின் தெற்கு மற்றும் தென்மேற்கில் 110 கிலோமீட்டர் தொலைவில் இவ்வமைவிடம் இருக்கிறது.

கனடா தியூட்ரியம் யுரேனியம் என்ற சொற்களுக்கான ஆங்கில எழுத்துகளின் சுருக்கம் (CANDU - CANada Deuterium Uranium) காண்டு அணு உலை என்று அழைக்கப்படுகிறது. எம்பால்செ அணுக்கரு உலையும் இவ்வகையான ஒரு அணு உலையேயாகும். இவ்வணுவுலையில் இயற்கை யுரேனியம் (0.72 சதவீதம் 235U) எரிபொருளாகவும் தியூட்டிரியம் ஆக்சைடு எனப்படும் கனநீர் (D2O) குளிர்வியாகவும் நியூட்ரான் மட்டுப்படுத்தியாகவும் பயன்படுத்தப்படுகிறது. இதனால் இவ்வணு உலை அழுத்த கனநீர் அணு உலை என்ற பெயராலும் அழைக்கப்படுகிறது. 2,109 மெகாவாட் வெப்ப ஆற்றல் கொண்ட இவ்வுலை 648 மெகாவாட் மின்சாரத்தை உற்பத்தி செய்யவல்லது ஆகும். இங்கிருந்து சுமார் 600 மெகாவாட் மின்சாரம் நிகர வெளியீடாக உற்பத்தியாகிறது. அர்கெந்தீனாவின் உள்ளிணைப்பு மின்னாற்றல் திட்டத்திற்கு தேவையான மின்னாற்றலில் 4.5% இங்கிருந்து அனுப்பப்படுகிறது.
    
புற்றுநோய்ச் சிகிச்சை மற்றும் தொழிற்சாலைகளில் பயன்படுத்தப்படும் கோபால்ட் – 60 என்ற கதிரியக்க ஓரிடத்தனிமத்தையும் எம்பால்செ அணுக்கரு உலை கூடுதலாக உற்பத்தி செய்கிறது.

1974 ஆம் ஆண்டு தொடங்கப்பட்ட எம்பால்செ அணு உலை 1983 ஆம் ஆண்டு முதல் செயல்படத்தொடங்கியது. இத்தாலிய-கனடிய கூட்டமைப்பினால் இவ்வணுவுலையின் கட்டுமானம் மேற்கொள்ளப்பட்டது.

## மேற்கோள்கள்
*  CNEA 
*  Nucleoeléctrica Argentina S.A.

பகுப்பு:அர்ஜென்டினா
பகுப்பு:அணுக்கருத் தொழில்நுட்பம்
புரெயில் கோட்டை

**புரெயில் கோட்டை** *(Burail Fort)* என்பது இந்தியாவின் பஞ்சாப் மற்றும் அரியானா மாநிலங்களின் தலைநகரமான சண்டிகர் நகரின் தற்போதைய 45 ஆவது பிரிவில் அமைந்துள்ள ஒரு கோட்டையாகும். முகலாயர் காலத்தில் இக்கோட்டை கட்டப்பட்டுள்ளது.  கி.பி 1712 ஆம் ஆண்டுவரையில் இக்கோட்டை ஃபாச்தார் எனப்படும் முகலாயக் காவல் அதிகாரியின் கட்டுப்பாட்டின் கீழ் இருந்தது. இக்காவல் அதிகாரி பொதுமக்களிடம் மிகவும் கடுமையாக நடந்து கொண்டார். புதியதாக திருமணம் செய்து கொண்ட மணப்பெண் ஒவ்வொருவரும் அவர்களுடைய கணவன்மார்களுடன் செல்வதற்கு முன் சிலநாட்கள் இவருடன் இருக்கவேண்டும் என்று கட்டாயப்படுத்தப்பட்டனர். பொதுமக்கள் இவருக்கு எதிராக பண்டா பகதூர் எனப்படும் சீக்கிய படைத்தலைவரிடம் முறையிட்டனர். கல்சா இராணுவத்தை அனுப்பிய இவர் காவல் அதிகாரியையும் கொன்று கோட்டையையும் கைப்பற்றினார்.

## படக்காட்சியகம்

Burail fort, Chandigarh, India 02.JPG|புரெயில் கோட்டை,சண்டிகர், வடகிழக்கு திசை தூண்
Burail fort, Chandigarh, India 03.JPG|வடமேற்கு திசை தூண்
Burail fort, Chandigarh, India 04.JPG|தென்மேற்கு திசை தூண்
Burail fort, Chandigarh, India 05.JPG| பாழான நுழைவாயில்
Burail fort, Chandigarh, India 06.JPG|பஞ்சாபி மொழியில் விரிவான வரலாறு


## மேற்கோள்கள்

.

பகுப்பு:சண்டிகர்
பகுப்பு:பஞ்சாப் (இந்தியா) கோட்டைகள்
சூம்ர வம்சம்

**சூம்ர வம்சம்** (Soomra dynasty) ()  என்பது தற்கால பாகிஸ்தானின் சிந்து, பலுசிஸ்தான் மற்றும் இந்தியாவின் குஜராத் பகுதிகளை கி பி 1024 முதல் 1351 முடிய 327 ஆண்டுகள் ஆண்ட அரச குலமாகும்.

சூம்ர வம்சத்தினர் இராஜபுத்திர குலத்தின் வழித்தோன்றல்கள் ஆவார்.

கஜினிப் பேரரசர் கஜினி முகமதுவின் மகன் சுல்தான் முதலாம் மசூத்திற்கு (ஆட்சிக் காலம் 1030-1040) எதிராக கிளர்ச்சி செய்து, கஜினிப் பேரரசின் சிந்துப் பகுதிகளைக் கைப்பற்றி ஆண்டவர்கள்.
 
பின்னர் இராஜபுத்திர குல சம்ம வம்சத்தவர்கள் கி பி 1351-இல் சூம்ர வம்சத்தவர்களை வென்று சிந்துப் பகுதிகளை கைப்பற்றி ஆண்டனர்.

## மேற்கோள்கள்

பகுப்பு:முன்னாள் முடியாட்சிகள்
பகுப்பு:ஆசியாவின் முன்னாள் நாடுகள்
பகுப்பு:ஆசியாவின் முன்னாள் முடியாட்சிகள்
பகுப்பு:தெற்கு ஆசியா
பகுப்பு:இந்திய அரச மரபுகள்
பகுப்பு:இந்துப் பேரரசுகள்
பகுப்பு:பாக்கித்தான் வரலாறு
வீவோ

**வீவோ** (*Vevo*) என்பது ஒரு பன்னாட்டுக் காணொளிப் புரவற் சேவை ஆகும். இஃது உனிவேர்சல் மியூசிக்கு குறூப்பு, சொனி மியூசிக்கு எண்டர்த்தெயின்மெண்டு, கூகுள், அபு தாபி மீடியா ஆகிய நிறுவனங்களின் கூட்டுமுயற்சியில் இயக்கப்படுகின்றது. நியூ உயோர்க்கு நகரத்தை அடிப்படையாகக் கொண்டு இயங்கும் இச்சேவையானது, 2009 திசம்பர் 8 அன்று தொடங்கப்பட்டது. இச்சேவையை 200 நாடுகளில் அணுகமுடியும்.

## 24 மணித்தியால வீவோ சாதனை

வீவோவில் வெளியிடப்பட்டு 24 மணித்தியாலங்களுக்குள் கூடுதலான பார்வைகளைப் பெற்ற இசைக் காணொளி, 24 மணித்தியால வீவோ சாதனையை நிகழ்த்தியதாகக் கொள்ளப்படும். தற்போது, அலோ என்ற இசைக் காணொளி 27717671 பார்வைகளுடன் இச்சாதனையைத் தக்கவைத்துள்ளது.

## மேற்கோள்கள்

## வெளியிணைப்புகள்
* 
* 
* 
* 

பகுப்பு:கூகுள்
பகுப்பு:இசை
பி. டி. சீனிவாச அய்யங்கார்

**பி. டி. சீனிவாச அய்யங்கார்** (P. T. Srinivasa Iyengar, 1863–1931) என்பவர் வரலாற்றாய்வாளர், மொழியியல் அறிஞர், மற்றும் கல்வியாளர் ஆவார். தமிழிலும் ஆங்கிலத்திலும் பல நூல்கள் எழுதியவர்.

## பிறப்பும் கல்வியும்

தஞ்சை மாவட்டம் புள்ளைபூதங்குடி என்னும் ஊரில் பிறந்த சீனிவாச அய்யங்கார், கும்பகோணம் அரசு கலைக் கல்லூரியிலும் திருச்சிராப்பள்ளி புனித சூசையப்பர் கல்லூரியிலும் கல்வி கற்றார்.

## பணிகள்

* தாம் படித்த அதே புனித சூசையப்பர் கல்லூரியில் விரிவுரையாளராக ஐந்து  ஆண்டுகள் பணியாற்றினார். விசாகப்பட்டினம் திருமதி ஏ வி.என். கல்லூரியில் முதல்வராக 27 ஆண்டுகள் பணியாற்றினார்.
* இவரது வரலாற்று அறிவைக் கண்டுணர்ந்த  சென்னைப் பல்கலைக் கழகம் இவரை இந்திய வரலாற்றுத் துறையில் இணைப் பேராசிரியர் பொறுப்பில் பணி யமர்த்தியது.
* பின்னர் அண்ணாமலைப் பல்கலைக்கழகம் வரலாறு மற்றும் அரசியல் துறையில் பேராசிரியராகப் பணியமர்த்தியது.
* சீனிவாச அய்யங்கார் வரலாற்றில் புலமை கொண்டவராய் இருந்தபோதிலும் விசய நகரக் கல்லூரியில் ஆங்கிலப் பேராசிரியராகவும் இருந்துள்ளார்.
* சென்னைப் பல்கலைக் கழக ஆட்சிப் பேரவை உறுப்பினராகவும் பல ஆண்டுகள் இருந்துள்ளார்.
* சென்னை மாநிலக் கல்வி மாநாட்டுக்கு மூன்று முறை தலைமை தாங்கினார்.
* பல்லவர் சரித்திரம், இந்தியர் சரித்திரம், திருச்சி ஜில்லா, மராட்டிய காலம் என நான்கு நூல்கள்  தமிழில் எழுதினார். பிற நூல்கள்  ஆங்கிலத்தில் எழுதப்பட்டன.

## மேற்கோள்
தமிழக வரலாற்றறிஞர்கள், இளங்கணி பதிப்பகம்,சென்னை--15

பகுப்பு:இந்திய வரலாற்றாளர்கள்
பகுப்பு:1863 பிறப்புகள்
பகுப்பு:1931 இறப்புகள்